📌 เตือนภัย! หญิงวัย 41 เสียชีวิตหลังนวด บิดคอ-ดัดหลัง เส้นเลือดในสมองแตก
.
วันที่ 2 มกราคม 2568 หญิงวัย 41 ปีใน จ.เพชรบูรณ์ เกิดอาการหมดสติหลังเข้ารับบริการนวด ซึ่งมีการดัดคอและบิดหลังจนได้ยินเสียงลั่น โดยถูกนำส่งโรงพยาบาลหล่มสักในสภาพโคม่า ก่อนส่งต่อไปยังโรงพยาบาลเพชรบูรณ์เพื่อผ่าตัดด่วน แต่ไม่สามารถยื้อชีวิตไว้ได้ ญาติยืนยันว่าเธอเสียชีวิตเมื่อวันที่ 10 มกราคม โดยแพทย์ระบุสาเหตุเบื้องต้นว่าเส้นเลือดในสมองแตก
.
เหตุการณ์นี้เกิดขึ้นในพื้นที่เขตเทศบาลเมืองหล่มสัก โดยมีร้านนวดสองแห่งใกล้เคียงกัน แต่ยังไม่สามารถระบุได้ว่าผู้เสียชีวิตไปใช้บริการร้านใด ร้านหนึ่งได้ปิดตัวลงและไม่สามารถติดต่อเจ้าของได้ ส่วนอีกร้านยังเปิดตามปกติ แต่ปฏิเสธให้ข้อมูลและเชิญผู้สื่อข่าวออกจากพื้นที่
.
เหตุการณ์ดังกล่าวสร้างความตื่นตัวในสังคมเกี่ยวกับความปลอดภัยในการนวด โดยเพจบิ๊กเกรียนโพสต์เตือนให้ประชาชนตรวจเช็กร่างกายก่อนนวด หลีกเลี่ยงการนวดศีรษะหรือดัดคอ-หลังอย่างรุนแรง เพื่อป้องกันเหตุไม่คาดฝันที่อาจเกิดขึ้น

#INNNEWS #นวดสุขภาพ #เส้นเลือดในสมองแตก #นวด